stanford-oval/wikipedia huggingface dataset:
טיסו (יצרנית שעונים)
היסטוריה > כחברת בת של סווטש

בשנת 1998 שינתה SMH את שמה לקבוצת סווטש. חברת טיסו המשיכה את פעילותה מלה לוקל בשווייץ, ושיווקה את שעוניה ב-160 מדינות. שעוני טיסו מסווגים על ידי קבוצת סווטש כשעוני ביניים (בין שעונים זולים לשעוני יוקרה).
טיסו היא חברת מדידת הזמן הרשמית של אליפויות עולם במרוצי אופניים, מרוצי אופנועים, תחרויות סיף, הוקי קרח, וכן הלאה. טיסו הייתה ספונסרית של קבוצות הפורמולה 1 לוטוס, רנו וסאובר. בעבר הספיקו שעוני עצר ידניים למדידת זמן רשמית במרוצים, אך כיום יצרני השעונים יוצרים מנגנוני מדידת זמן מדויקים יותר שיתוף עם הגופים המפקחים על ענפי הספורט. במרוצי אופניים למשל, מסייעים חיישנים המותקנים על האופניים עצמן, כמו גם על המסלול, ומחוברים יחד למערכת מחשב, שמציגה נתוני מהירות וביצועים.
מוטו וסיסמה

המוטו של טיסו היא "מחדשים כמסורת" (Innovators by Tradition), וסיסמת השיווק שלה היא "ערך של זהב במחיר של כסף" (gold value at silver price).
חידושים והמצאות

טיסו הייתה הראשונה לייצר שעון כיס בייצור המוני, את שעון הכיס הראשון שהציג שני אזורי זמן במקביל (1853) ואת השעון האנטי-מגנטי הראשון (1929/1930). טיסו הייתה גם הראשונה שייצרה שעון יד אנטי-מגנטי בשנות ה-30 המוקדמות. ב-1971 הייתה טיסו לחברה הראשונה שייצרה שעונים מפלסטיק (פטנט 2001 משנת 1971), אבן גרניט אלפינית (RockWatch ב-1985), דר ("אם הפנינה") (the Pearl watch ב-1987) ועץ (the Wood watch ב-1988).
ב-1999 הציגה טיסו את ה-"T-Touch", שהיה השעון הראשון בעל מסך מגע, שלו גבישי ספיר רגישים למגע ובעזרתם ניתן לשלוט בפונקציות שונות של השעון, כולל מצפן, ברומטר, מד גובה ומדחום. נכון לשנת 2014 הכילו שעוני T-Touch Expert Solar ו-T-Touch Lady Solar‏ 25 פונקציות.
הערות שוליים

↑  "Company Overview of Tissot SA". www.bloomberg.com.
1 2 3  "Tissot: The Brand". Tissot. אורכב מ-המקור ב-2 בדצמבר 2014. נבדק ב-10 בדצמבר 2014. {{cite web}}:  (עזרה)
1 2 3 4 5  Estelle Fallet (2002). The Story of a Watch Company (PDF). Tissot. ISBN 2-940333-00-9.
↑  "A LOOK BACK AT TISSOT." Montres Publiques, 07/26/2021, https://montrespubliques.com/new-1minute-reads/a-look-back-at-tissot
1 2  "Tissot Official Website: History". Tissot.
↑  "Tissot watches, Innovation Since 1853". First Class Watches.
↑  "From SSIH to Swatch Group: The rescue of the Swiss watch industry". Watchmaster. נבדק ב-26 בספטמבר 2023. {{cite web}}:  (עזרה)
↑  "A Brief Tour of Tissot". Superwatchman. Superwatchman AB. נבדק ב-26 בספטמבר 2023. {{cite web}}:  (עזרה)
↑  "Middle Range watches – (Tissot, Balmain, Certina, Mido, Hamilton, Calvin Klein)". The Swatch Group. אורכב מהמקור ב-22 באפריל 2018. {{cite web}}:  (עזרה)תחזוקה - ציטוט: unfit URL (link)
↑  "Cycling". Swiss Timing.
↑  "Tissot — The "Innovator By Tradition"". Swiss Watch Brand. 2018-03-30.
↑  "Tissot® official website". Tissot Watches.
↑  "THE 1-MINUTE HISTORY OF ANTI-MAGNETIC WATCHES." Montres Publiques, 12/06/2019, https://montrespubliques.com/1minute-reads/the-1-minute-history-of-anti-magnetic-watches?rq=tissot
↑  "The New Tissot T-Touch Expert Solar". Anytime Watches. 14 בנובמבר 2014. {{cite web}}:  (עזרה)
| --- | --- |
בקרת זהויות :  BnF: cb11375557t (data)  GND: 5557121-9  HDS: 041957  LCCN: n2006014667  VIAF: 3154159248251804870000   WorldCat (עם VIAF): 3154159248251804870000
יחסי החוץ של ערב הסעודית

יחסי החוץ של ערב הסעודית הם היחסים הדיפלומטיים והמסחריים בין ערב הסעודית למדינות אחרות ברחבי העולם. מדיניות החוץ של ערב הסעודית מתמקדת בשיתוף פעולה עם מדינות המפרץ המייצאות נפט, אחדות העולם הערבי, סולידריות אסלאמית ותמיכה באו"ם. בפועל, הפעולות העיקריות בעשור השני והשלישי של המאה ה-21 היו היחסים עם ארצות הברית, התערבות הנהגת ערב הסעודית בתימן, הסכסוך הישראלי-פלסטיני, עיראק, האיום האיראני, והשפעת תמחור הנפט. סעודיה תורמת כמויות גדולות של סיוע לפיתוח מדינות מוסלמיות. מ-1986 עד 2006, המדינה תרמה 49 מיליארד ליש"ט במסגרת סיוע זה.
יחסים דיפלומטיים עם המערב ועם סין

סעודיה מזוהה כמי שמובילה את "המחנה הפרו-מערבי" של מדינות ערב, המיושר עם ארצות הברית ומורכב ממצרים, ירדן ומדינות ערב במפרץ הפרסי. ערב הסעודית וארצות הברית הן בעלות ברית אסטרטגיות קרובות ושותפות. עם זאת, מערכת היחסים הייתה בירידה מסוימת במהלך השנים האחרונות של ממשל אובמה, אך התחזקה בעקבות בחירתו של הנשיא דונלד טראמפ שיצר קשרים הדוקים עם משפחת המלוכה הסעודית. האסלאם הסוני הוא הדת העיקרית של סעודיה. סין וסעודיה הן בעלות ברית, כאשר היחסים בין שתי המדינות התהדקו באופן משמעותי בעשורים הראשונים של המאה ה-21. רוב הערבים הסעודים הביעו דעה חיובית על סין.
מדיניות ייצוא הנפט

כחברה מייסדת ב־OPEC, מדיניות תמחור הנפט ארוכת הטווח של ערב הסעודית הייתה לשמור על מחירים יציבים ומתונים - גבוהים מספיק כדי להרוויח כמויות גדולות של הכנסות, אך לא גבוהות עד כדי עידוד מקורות אנרגיה חלופיים בקרב יבואני הנפט, או סיכון כלכלות מדינות מערביות שבהן נמצאים רבים מנכסיה הפיננסיים ואשר מספקות תמיכה פוליטית וצבאית לממשלת סעודיה. החריג העיקרי לכך התרחש במהלך משבר הנפט של 1973, כאשר ערב הסעודית, יחד עם שאר מדינות הנפט הערביות, השתמשו באמברגו על אספקת נפט כדי ללחוץ על ארצות הברית להפסיק לתמוך בישראל בעקבות מלחמת יום הכיפורים.
שותפות בארגונים בינלאומיים

ערב הסעודית היא חברה מייסדת של כמה ארגונים רב-לאומיים, כולל אופ"ק, האו"ם והליגה הערבית. היא גם חברה מייסדת במועצת שיתוף הפעולה של המפרץ, הליגה העולמית המוסלמית, הארגון לשיתוף פעולה אסלאמי, והבנק לפיתוח האסלאמי - שמרכז כולם בסעודיה. המדינה ממלאת תפקיד בולט בקרן המטבע הבינלאומית, הבנק העולמי, ובשנת 2005 הצטרפה לארגון הסחר העולמי.
התפתחויות בעשור השני והשלישי של המאה ה-21

לדברי פרופסור ב-UCLA, ג'יימס ל' גלווין, סעודיה הפכה להרבה יותר פעילה במונחים של מדיניות חוץ וביטחון מאז האביב הערבי, המדיניות של ממשל אובמה ואמצע העשור השני של המאה ה-21 בשל קריסת מחירי הנפט.
התפתחויות בעשור השני והשלישי של המאה ה-21 > ההתקדמות לנורמליזציה עם ישראל

בעשור השלישי של המאה ה-21, לאחר חתימת הסכמי אברהם, ובפרט בשנת 2023, התגברו המגעים בין ישראל לסעודיה בדבר נרמול היחסים הדיפלומטיים והמסחריים בין המדינות. בעקבות פרוץ מלחמת חרבות ברזל הוקפאו המגעים, אולם לאחר מכן נעשו ניסיונות לחדשם.
יצחק מולודוי

| --- | --- |
אין תמונה חופשית
 מידע כללי
 מדינה:  ישראל ישראל
 ספורט
 ענף ספורט:  שחייה פאראלימפית 
 
יצחק (איציק) מולודוי (נולד ב-1948) הוא שחיין עבר פאראלימפי ישראלי.
מולודוי הוא נכה צה"ל חבר בית הלוחם.
במשחקים הפאראלימפיים היידלברג (1972) התחרה בשחייה בדרגת נכות 2: במשחה 25 מטר גב דורג במקום ה-12 בשלב המוקדמות עם תוצאה של 33.10 שניות ולא העפיל למשחה הגמר, ובמשחה 25 מטר חזה דורג במקום ה-14 בשלב המוקדמות עם תוצאה של 39 שניות ולא העפיל למשחה הגמר.
שנים רבות היה פעיל בריקוד על כיסאות גלגלים והשתתף במופעים של ארגון נכי צה"ל ובפסטיבל מחול כרמיאל.
יחסי דרום אפריקה – קולומביה

| יחסי דרום אפריקה – קולומביה |
| --- | --- |
דרום אפריקה: קולומביה


דרום אפריקה: קולומביה
שטח (בקילומטר רבוע)
1,219,090: 1,138,910
אוכלוסייה
64,192,939: 53,021,775
תמ"ג (במיליוני דולרים)
377,782: 363,540
תמ"ג לנפש (בדולרים)
5,885: 6,856
משטר
רפובליקה

שגרירת דרום אפריקה לינדיווה מסקו נפגשת עם נשיא קולומביה גוסטבו פטרו, 2023
יחסי דרום אפריקה–קולומביה הם היחסים הדיפלומטיים בין הרפובליקה של קולומביה לדרום אפריקה. שתי המדינות חברות באו"ם.
היסטוריה

שתי המדינות כוננו יחסים דיפלומטיים ב-1994, לאחר סיום שלטון האפרטהייד, שבמהלכו ממשלת דרום אפריקה מצאה את עצמה מבודדת על ידי הקהילה הבינלאומית.
יחסי סחר

קולומביה מייצאת לדרום אפריקה בשווי כ-28 מיליארד דולר, כאשר היצוא העיקרי הוא פחם ומוצרי תעשייה קלה וחקלאות; בעוד שדרום אפריקה מייצאת לקולומביה בשווי כ-26 מיליארד דולר, כאשר היצוא העיקרי הוא מוצרים הקשורים למטלורגיה, כימיקלים בסיסיים ומכונות.
נציגויות דיפלומטיות

קולומביה מחזיקה בדרום אפריקה שגרירות בפרטוריה.
דרום אפריקה מיוצגת בקולומביה באמצעות שגרירותה בקראקס, ונצואלה, ובנוסף מחזיקה קונסוליית כבוד בבוגוטה.
יוסי רווה

| --- | --- |
אין תמונה חופשית
 לידה:  1952 (בן 72 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1971–2003 (כ־32 שנים)
 דרגה:    תת-אלוף
 תפקידים בשירות
 מפקד חטיבה 188  מפקד אוגדה 560  סגן ראש אגף התכנון  מפקד המכללה הבין-זרועית לפיקוד ולמטה  נספח צבאי בסינגפור
 פעולות ומבצעים
   מלחמת יום הכיפורים   מלחמת לבנון
 
יוסי רווה (נולד ב-1952) הוא קצין צה"ל במילואים בדרגת תת-אלוף, פיקד על המכללה הבין-זרועית לפיקוד ולמטה, על עוצבת עמוד האש ועל חטיבה 188.
רווה התגייס לצה"ל ב-1971 ועשה את מרבית שירותו בחיל השריון. הוא שירת כקצין בחטיבה 7. במלחמת לבנון הראשונה שירת כקצין אג"ם אוגדה 36. לאחר מכן סיים קורס מפקדי גדודים, פיקד על גדוד שריון ועל מגמת שריון בקורס מפקדי פלוגות. ב-1987 מונה לקצין אג"ם של מפקדת חילות השדה ובתחילת 1989 למפקד חטיבה 188.
ב-1991 קודם לדרגת תת-אלוף ומונה למפקד אוגדה 560 בפיקוד הדרום תפקיד בו שירת עד 1993. בהמשך שירת כסגן ראש אגף התכנון, היה חבר מטעם צה"ל בוועדת הליווי לתוכנית "ישראל 2020", תוכנית אב לישראל בשנות האלפיים. ב-1996 מונה למפקד המכללה הבין-זרועית לפיקוד ולמטה. בתפקידו האחרון בשירות הקבע שירת כנספח צבאי בסינגפור. השתחרר ב-2003.
יון גנאר

יון גְנָאר (באיסלנדית: Jón Gnarr; נולד ב-2 בינואר 1967) הוא שחקן, קומיקאי ופוליטיקאי איסלנדי, אשר נבחר ב-15 ביוני 2010 לראש עיריית רייקיאוויק וכיהן בתפקיד עד 2014.
ביוגרפיה

גנאר החל את עבודתו כקומיקאי בתוכנית הרדיו "טוויהופי", ניגן בלהקת נפרנסלי, וכיכב במספר סרטים, הבולט שבהם הוא "החלום האיסלנדי" (Íslenski draumurinn - 2000), וכן "איש כמוני" (Maður eins og ég - 2002). בנוסף, הוא כיכב והיה שותף בכתיבת תוכנית הטלוויזיה "משמרת לילה" (Næturvaktin) בתפקיד גיאורג ביירנפרדסון.
בשנת 2009 הקים גנאר את "המפלגה הטובה ביותר", מפלגה סאטירית שלעגה לפוליטיקה האיסלנדית. בראשות מפלגה זו נבחר כראש העיר רייקיאויק, בירת איסלנד, בשנת 2010.
יחסי יפן–סלובקיה

| יחסי יפן–סלובקיה |
| --- | --- |
יפן: סלובקיה


יפן: סלובקיה
שטח (בקילומטר רבוע)
377,915: 49,035
אוכלוסייה
123,588,993: 5,498,707
תמ"ג (במיליוני דולרים)
4,212,945: 132,794
תמ"ג לנפש (בדולרים)
34,088: 24,150
משטר
מונרכיה חוקתית: רפובליקה

שגרירות יפן בברטיסלאבה, בירת סלובקיה
יחסי יפן–סלובקיה (ביפנית: 日本とスロバキアの関係 בסלובקית: Vzťah medzi Japonskom a Slovenskom) הם היחסים הדיפלומטיים בין יפן לבין הרפובליקה הסלובקית. שתי המדינות כוננו יחסים דיפלומטיים רשמיים ב-3 בפברואר 1993, כחודש לאחר עצמאותה של סלובקיה.
סחר

הייצוא הסלובקי ליפן עמד על 22.3 מיליארד ין בשנת 2017 וכלל בעיקר מוצרי אודיו, מכשרים אופטיים, סוללות וכלי רכב. הייצוא היפני לסלובקיה עמד על 24.3 מיליארד ין בשנת 2017 וכלל בעיקר כלי רכב, מכונות חשמל וחלקי רכב.
נציגויות דיפלומטיות

יפן מיוצגת בסלובקיה בדרג השגרירות באמצעות שגרירות רשמית שהיא מחזיקה בברטיסלאבה, בירת המדינה.
סלובקיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
יפנים בסלובקיה

על פי הלשכה היפנית המרכזית לסטטיסטיקה, באוקטובר 2018 התגוררו בסלובקיה 201 אזרחים יפנים. על פי הלשכה הסלובקית המרכזית לסטטיסטיקה, ביוני 2018 התגוררו ביפן 288 אזרחים סלובקים.
יחסי מקדוניה הצפונית – קרואטיה

| יחסי מקדוניה הצפונית – קרואטיה |
| --- | --- |
מקדוניה הצפונית: קרואטיה


מקדוניה הצפונית: קרואטיה
שטח (בקילומטר רבוע)
25,713: 56,594
אוכלוסייה
1,820,681: 3,868,460
תמ"ג (במיליוני דולרים)
14,761: 82,689
תמ"ג לנפש (בדולרים)
8,108: 21,375
משטר
רפובליקה

יחסי קרואטיה–מקדוניה הצפונית הם יחסי החוץ בין קרואטיה למקדוניה הצפונית.
היסטוריה

עד 1991 היו שתי המדינות חלק מיוגוסלביה, ובאותה שנה הכריזו שתיהן על עצמאותן בהפרש של שלושה חודשים זו מזו. ב-12 במרץ 1992 הייתה קרואטיה המדינה הראשונה שהכירה בשמה החוקתי של מקדוניה, וב-30 במרץ אותה שנה כוננו שתי המדינות יחסים דיפלומטיים. קיים מיעוט קרואטי קטן במקדוניה הצפונית, המרוכז בעיקר בסקופיה ובביטולה, וכן קיים מיעוט מקדוני קטן בקרואטיה, המרוכזים בעיקר בזאגרב, רייקה, אוסייק, פולה וספליט.
נציגויות דיפלומטיות

קרואטיה מחזיקה במקדוניה הצפונית שגרירות בסקופיה וקונסוליית כבוד בסטרומיצה. מאידך, מקדוניה הצפונית מחזיקה בקרואטיה שגרירות בזאגרב וקונסוליות ברייקה ובזאדר.
יחסי דרום אפריקה – צ'כיה

| יחסי דרום אפריקה – צ'כיה |
| --- | --- |
דרום אפריקה: צ'כיה


דרום אפריקה: צ'כיה
שטח (בקילומטר רבוע)
1,219,090: 78,867
אוכלוסייה
64,192,939: 10,703,802
תמ"ג (במיליוני דולרים)
377,782: 330,858
תמ"ג לנפש (בדולרים)
5,885: 30,910
משטר
רפובליקה

שגרירות דרום אפריקה בפראג
יחסי דרום אפריקה–צ'כיה הם היחסים הדיפלומטיים הרשמיים שבין דרום אפריקה לבין הרפובליקה הצ'כית.
סקירה כללית

צ'כוסלובקיה כוננה יחסים דיפלומטיים עם דרום אפריקה באוקטובר 1991. לאחר פירוק צ'כוסלובקיה בינואר 1993 המשיכו היחסים בין המדינות.
יחסים כלכליים

הייצוא העיקרי של דרום אפריקה לצ'כיה כולל מוצרי רכב, עפרות של מתכות בסיסיות ופירות ואגוזים. הייצוא העיקרי של צ'כיה לדרום אפריקה מורכב ממכונות וציוד תחבורה.
נציגויות דיפלומטיות

דרום אפריקה מחזיקה בצ'כיה שגרירות בפראג.
צ'כיה מחזיקה בדרום אפריקה שגרירות בפרטוריה.
יהודה השבויה

מטבע יהודה השבויה של אספסיאנוס
מטבע יהודה השבויה של טיטוס
יהודה השבויה או יהודה הכבושה (בלטינית: IVDEA CAPTA וגם Judaea Capta) הוא טרופאיון שהוטבע על סדרת מטבעות הנצחה שטבעו הרומאים לאחר ניצחונם על היהודים במרד הגדול.
תולדותיה

היקף ההטבעה והמרכיבים העיצוביים של המטבעות מלמדים על החשיבות שייחסו הרומאים להכנעת יהודה. הראשון בסדרה זו הוטבע בשנת 69, טרם כיבושה הסופי של ירושלים, בימי ויטליוס. בעלות אספסיאנוס לשלטון ברומא בשנת 70, לאחר כיבוש ירושלים וטרם נפילת מצדה, הרודיון ומִכְוָר, התגברה הטבעה של מטבעות "יהודה השבויה", תוך שימוש במטבעה הראשית ברומא ובמטבעות העזר הנוספות ברחבי האימפריה, כגון בלוגדונום. טביעת מטבעות יהודה השבויה המשיכה בימי טיטוס, בנו של אספסיאנוס, ודומיטיאנוס. הטביעה נפסקה בשנת 80, כעשר שנים לאחר הניצחון. גם אגריפס השני, שמלך בחסות הרומאים, טבע מטבעות משלו של יהודה השבויה.

מטבעות יהודה השבויה נטבעו בזהב, כסף וברונזה. מטבעות הזהב נטבעו במטבעה הראשית ברומא, בעוד מטבעות הכסף נטבעו במטבעות העזר בערים הראשיות ומטבעות הברונזה נטבעו בערי הפרובינציות השונות.
מראה המטבע

המטבעות, שנועדו להכריז ולפאר את הניצחון על היהודים המורדים כללו, בדרך כלל בצד שמאל, דמות של חייל רומי מצויד וחמוש, בשלל מגנים רומחים וקסדות, וניצב המסמל את הכוח הצבאי של האימפריה המנצחת; ליד החייל, הוטבעה ברוב המטבעות, בדרך כלל בצד ימין, ישובה ורכונה לצידו, ובדרך כלל גבה אליו, דמות מוכנעת, שנראית ברוב המטבעות כאישה, המסמלת את האומה המנוצחת. אל שתי דמויות אלו הוספו ברוב שלל המטבעות דימוי הדקל, שמסמל את יהודה, בהיותו שכיח בנופה. בצד ימין של המטבע, כנהוג, הוטבע דיוקנו של הקיסר אספסיאנוס ואחר של שליטים נוספים, והכיתוב "יודיאה קאפטה" – "יהודה השבויה".
טיפוס נפוץ אחר כלל בצידו האחד את דיוקן הקיסר (לרוב אספסיאנוס) ותאריו. בצידו השני של המטבע הופיעה ויקטוריה, אלת הניצחון, כשהיא חורטת על מגן את המילים "יהודה השבויה" בלטינית. מטבע מדגם זה הוטבע בקיסריה, אז בירת פרובינקיית יהודה, בימי שלטון אספסיאנוס וטיטוס בנו.
בחלקו התחתון של המטבע במטבעות העשויים ברונזה (סגסוגת של נחושת) מופיעות האותיות בלטינית S.C שמייצגות את האימרה Senatus Consulto, "בצו הסנאט" וזאת על מנת להבטיח את ערכם, בניגוד למטבעות זהב וכסף אשר ערכם היה ידוע וקבוע בשל החומר ממנו היו עשויים ועליהם היה אחראי הקיסר.
מרכיבים ממטבע "יהודה השבויה" הוטבעו גם במטבע מזויפת נודעת בספרות המחקר בשם יהודה הימית. המטבע שנוצרה במאה ה-19 עוצבה כקדומה וכביכול כמציינת את ניצחון הצי הרומי בקרב ימי ליד העיר יפו בשנת 67 והכילה את הכיתוב IVDAEA NAVALIS (יהודה הימית) או VICTORIA NAVALIS (הניצחון הימי). על שם המטבע קרוי הרחוב "יהודה הימית" ביפו.
ייצוגיה בתרבות הישראלית

הביטוי "יהודה השבויה" בעברית וברומית נכח בספרות העברית והיהודית לדורותיה כחלק מהזיכרון הקיבוצי האוניברסלי והלאומי. בהגות הציונית ובאמנות שהושפעה ממנה, נתפס הביטוי כבעל משמעות, ועל כן נוצרו בה דימויים אמנותיים שאיזכרו את "יהודה השבויה" והיפכו אותה ל"יהודה המשוחררת"; כך למשל באריחי קרמיקה שנוצרו במיוחד עבור בית ביאליק בתל אביב כאשר נבנה במחצית שנות ה-20 של המאה ה-20 או בפסלו של אברהם מלניקוב "יהודה המתעורר" (1925).
לאחר הקמת המדינה, הונפקו מספר מדליות שמרכיבים בהן נלקחו ממטבעות "יהודה השבויה". בשנת 1958, במסגרת חגיגות העשור למדינת ישראל, הנפיקה החברה הממשלתית למדליות ולמטבעות את מדליית עשור לחרות ישראל, שבצִדה האחד העתק של המטבע "יהודה השבויה" מוקף בשלשלאות ובכתובת העברית "גלתה יהודה" עם התאריך העברי (השגוי) "תל"א". מצדה האחר של המדליה מופיע העתק של עץ התמר שמופיע במטבע המקורי, מעברו האחד אישה נושאת אלומת שיבולים ומעברו האחר גבר הנושא על כתפו מעדר. המילים "Israel Liberata" ("ישראל המשוחררת" בלטינית) ו"ירושלים" משולבות באיור, ומסביבו מופיעה הכתובת "עשור לחרות ישראל", עשרה כוכבים בני שישה קודקודים (דומים למגני דוד) והתאריך העברי "תשי"ח". את המדליה עיצב אוטה וליש על-פי הצעה של ליאו קדמן. המדליה נוצקה בזהב בעשרת אלפים עותקים, אולם הביקוש לה עלה על מספר העותקים המוצע, ולפיכך הוחלט להנפיק גרסה נוספת שלה.
הגרסה השנייה שונה במידה ניכרת מן העיצוב הראשון. מעצבי הגרסה השנייה היו גרד רוטשילד וזאב ליפמן מ"סטודיו רולי". הם בחרו גרסה אחרת של המטבע הרומי הקדום מבין הגרסאות המוכרות, ושינו במקצת את הכתובת שמסביבו. בגרסתם מופיעה הכתובת "יהודה השבויה" עם התאריך העברי "ג'תת"ל" באותיות עבריות. בחלק מההנפקות מופיעה גם הכתובת "Judea Captive 70 C.E" באנגלית. מצדה האחר של המדליה בגרסת "סטודיו רולי" מופיע עץ תמר, מעברו האחד אישה מניפה תינוק ומעברו האחר גבר כורע ושותל עץ. האיור אינו כולל כתובות, אולם מסביב לו מופיעה הכתובת "ישראל המשוחררת" עם התאריך העברי "תש"ח" והכתובת "Israel liberated 1948" באנגלית, או בהנפקה אחרת: "Israel liberata" בלטינית ו"עשור לחרות ישראל תשי"ח".
הפסל אברהם מלניקוב יצר בהשראת "יהודה השבויה" את הפסל "יהודה המתעורר", הניצב כיום בפארק הלאומי, ברמת גן.
ראו גם

יהודה הימית
יהודה המשתחררת
לקריאה נוספת

אליק מישורי, שורו הביטו וראו - איקונות וסמלים חזותיים ציוניים בתרבות הישראלית, חלק ג', פרק ח', תל אביב, הוצאת "עם עובד" - ספריית אופקים, תש"ס-2000,
אליעזר מורב, Judaea Capta מדליית השחרור, תל אביב: תשע"א 2011.
איתמר עצמון, שבויה ומושפלת, מתוך המדור "הצד השלישי של המטבע" בירחון ההיסטורי סגולה, יולי 2012.
הערות שוליים

↑  How to read a Roman coin, National Museums Liverpool
↑  Doug Smith, Ancient Rome Coins with S C Annotation 27BC to 376AD, CoinQuest
↑  התמונה
אריח קרמיקה מעוטר בדמות "יהודה השבויה" בבית ביאליק ברחוב ביאליק בתל אביב
ולצדו אריח נוסף ובו "יהודה המשוחררת"
מדליית "יהודה המשוחררת"
‏"IVDAEA LIBERA" ‏(1949) אריה נבון
יהודה קורן

| --- | --- |

אל"ם יהודה קורן 1982.
 לידה:  1941 (בן 83 בערך)
 מדינה:  ישראל 
 השתייכות:   צבא הגנה לישראל
 דרגה:   אלוף-משנה
 תפקידים בשירות
 מפקד טייסת 117  מפקד בסיס איתם  מפקד בסיס רמון
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון הראשונה
 
יהודה קורן (נולד ב-1941) הוא קצין צה"ל בדימוס בדרגת אלוף-משנה, ששירת כטייס קרב בחיל האוויר. במהלך שירותו רשם 10.5 הפלות של מטוסי אויב והוא אלוף הפלות. פיקד על טייסת 117 במלחמת יום הכיפורים והיה מפקד בסיס רמון במלחמת לבנון.
קורות חיים

יהודה קורן נולד במגדיאל ב-1941. אביו עלה לארץ לבדו מגליציה. לקראת גיוסו תכנן להתגייס לחטיבת הצנחנים אך התקבל לקורס טיס וסיים אותו בהצלחה במגמת קרב ב-1962. הוא שירת כטייס מיראז' 3 ("שחק") בטייסת 117 ("הסילון הראשונה"). ב-15 באוגוסט 1966 היה לטייס השני אי פעם שהפיל באמצעות מטוס ה"שחק" מטוס אויב, כשהפיל מטוס מיג-21 סורי בקרב אוויר מעל רמת הגולן, במהלך תקרית חילוץ ספינת המשמר בכנרת.
במלחמת ששת הימים לחם כמוביל בכיר בטייסת 117. הוא השתתף בפטרולי הגנה בצפון ישראל ובגיחות הפצצה במהלך מבצע מוקד של שדה התעופה פאיד במצרים ושדה התעופה רבת עמון בירדן. כמו כן הוביל את מבנה הליווי למטוסי הווטור שהפציצו את שדה התעופה H-3 בעיראק. במהלך גיחה זו הפיל מטוס מיג 21 ומטוס הוקר הנטר של חיל האוויר העיראקי.
במלחמת ההתשה שירת בתחילה כסמ"ט ב' בטייסת 109 ("העמק") כטייס מקדונל דאגלס A-4 סקייהוק ("עיט") והשתתף בתקיפת מטרות צבאיות ויעדי מחבלים במצרים, ירדן ולבנון. בהמשך שירת כסמ"ט א' בטייסת 117 והשתתף בקרבות אוויר רבים, בהם קרב רימון 20 נגד הטייסים הרוסים במצרים. במהלך קרבות אלו הפיל עוד 4 מטוסים.
ביוני 1972 מונה למפקד טייסת 117 והיה מפקדה במהלך מלחמת יום הכיפורים. בקרבות אוויר במלחמה הפיל מטוס מיג 21 סורי, מטוס סוחוי-7 סורי ושני מטוסי מיג-17 סורים. סך הכל צבר 10.5 הפלות של מטוסי אויב, אחת מהן משותפת עם קובי ריכטר.
בהמשך שירותו פיקד על יחידת בקרה אווירית. הוא למד שנה במכללת המלחמה של חיל האוויר של ארצות הברית ושירת כראש מחלקת הדרכה במטה חיל האוויר. ב-1979 מונה כמפקד בסיס איתם בסיני, שהיה לקראת פירוק על פי הסכם השלום עם מצרים. לאחר פינוי סיני היה המפקד הראשון של בסיס רמון, ועליו פיקד במהלך מלחמת לבנון הראשונה שפרצה זמן קצר לאחר הכשרת הבסיס כמבצעי, כשעדיין היה בתהליך בנייה.
קורות חיים > במילואים

בשירות המילואים המשיך לשרת כטייס קרב על מיראז' וסקייהוק וכמדריך בקורס האימון המבצעי עד 1999.
קורות חיים > הפלותיו

| מספר | תאריך הקרב | המטוס המפיל | המטוס שהופל | החימוש | פרטי ההפלה |
| --- | --- | --- | --- | --- | --- |
| 1 | 15 באוגוסט 1966 | מיראז' 3 | עיראק 1963מיג 21 סורי | תותחים | מעל שיח מסכין בדרום סוריה במהלך פעולה לחילוץ ספינה תקועה בכנרת |
| 2 | 6 ביוני 1967 | מיראז' 3 | עיראק 1963הוקר האנטר עיראקי | תותחים | במסגרת מבצע מוקד מעל שדה התעופה H-3 במערב עיראק |
| 3 | 6 ביוני 1967 | מיראז' 3 | עיראק 1963מיג 21 עיראקי | תותחים | במסגרת מבצע מוקד מעל שדה תעופה H-3, הפלה שנייה באותה הגיחה |
| 4 | 11 בספטמבר 1969 | מיראז' 3 | מצרים (1958-1972)מיג 21 מצרי | שפריר 2 | סמוך לתעלת סואץ |
| 5 | 15 במאי 1970 | מיראז' 3 | מצרים (1958-1972)מיג 21 מצרי | שפריר 2 | מערבית לתעלת סואץ באזור הבסיס המצרי בילבייס. |
| 5.5 | 26 ביוני 1970 | מיראז' 3 | עיראק 1963מיג 17 סורי | תותחים | חצי הפלה משותפת עם קובי ריכטר במסגרת מבצע קיתון 10 |
| 6.5 | 26 ביוני 1970 | מיראז' 3 | עיראק 1963מיג 21 סורי | שפריר 2 | במסגרת מבצע קיתון 10 הפלה שנייה באותה היום בגיחה אחרת |
| 7.5 | 10 באוקטובר 1973 | מיראז' 3 | סוריהמיג 17 סורי | שפריר 2 | במהלך פטרול באזור קוניטרה. |
| 8.5 | 13 באוקטובר 1973 | מיראז' 3 | סוריהסוחוי 7 סורי | שפריר 2 | במהלך פיטרול באזור קוניטרה |
| 9.5 | 13 באוקטובר 1973 | מיראז' 3 | סוריהמיג 17 סורי | שפריר 2 | במהלך פיטרול באזור קוניטרה |
| 10.5 | 16 באוקטובר 1973 | מיראז' 3 | סוריהמיג 21 סורי | טיל דקר | אזור טרטוס בצפון סוריה. |
תפקידים אזרחיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
משפחה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מקורות וקריאה נוספת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  ליה שנל ושי רוזנפלד, ‏התאומים חוגגים 30, באתר חיל האוויר הישראלי
יחסי בולגריה–דנמרק

| יחסי בולגריה–דנמרק |
| --- | --- |
בולגריה: דנמרק


בולגריה: דנמרק
שטח (בקילומטר רבוע)
110,879: 43,094
אוכלוסייה
6,746,791: 5,983,727
תמ"ג (במיליוני דולרים)
101,584: 404,199
תמ"ג לנפש (בדולרים)
15,057: 67,550
משטר
רפובליקה: מונרכיה חוקתית

יחסי בולגריה–דנמרק הם יחסי החוץ שבין הרפובליקה הבולגרית לבין ממלכת דנמרק. היחסים הדיפלומטיים בין המדינות כוננו רשמית ב-17 באפריל 1931.
ביקורים מדרג גבוה

מרגרטה השנייה, מלכת דנמרק והנריק, נסיך דנמרק ביקרו בסופיה ב-17 באוקטובר 2000.
מארי, נסיכת דנמרק ופרדריק, נסיך דנמרק ביקרו בסופיה ב-15 בספטמבר 2008.
יחסים כלכליים

בשנת 2016 ייצאה בולגריה לדנמרק סחורה בשווי 160 מיליון דולר אמריקאי. נתחים גדולים מהסחורה הם שסתומים, תרופות רפואיות, חשמל, רהיטים, מוצרי טיפוח, כלים רפואיים, זרעי חמניות, דבש, גבינה, חמאה ומכסי פלסטיק. לעומתה, דנמרק ייצאה לבולגריה סחורה בשווי 137 מיליון דולר אמריקאי. נתחים גדולים מהסחורה הם שסתומים, תרופות רפואיות, סרטנים, גבינה, בשר חזיר, מכוניות, חלקי רכב, חשמל, תרמוסטט ונייר מעוצב.
ייצוג

בולגריה מיוצגת בדנמרק על ידי קונסוליה בקולדינג וכן על ידי שגרירות שהיא מחזיקה בקופנהגן, בירת המדינה.
דנמרק מיוצגת בבולגריה על ידי קונסוליה בווארנה וכן על ידי שגרירות שהיא מחזיקה בסופיה, בירת המדינה.
יחסי דרום אפריקה – פינלנד

| יחסי דרום אפריקה – פינלנד |
| --- | --- |
דרום אפריקה: פינלנד


דרום אפריקה: פינלנד
שטח (בקילומטר רבוע)
1,219,090: 338,145
אוכלוסייה
64,192,939: 5,618,827
תמ"ג (במיליוני דולרים)
377,782: 300,187
תמ"ג לנפש (בדולרים)
5,885: 53,425
משטר
רפובליקה

יחסי דרום אפריקה–פינלנד הם יחסי החוץ בין פינלנד לדרום אפריקה. יחסים דיפלומטיים כוננו ב-15 במאי 1949. נציגות דרום אפריקה הוקמה בשנת 1967 ובמרץ 1991 שודרגו היחסים לרמה השגרירית. במהלך מלחמת העולם השנייה דרום אפריקה הכריזה מלחמה על פינלנד.
הסכמים

בשנת 2008 חתמו דרום אפריקה ופינלנד על הסכם שיתוף פעולה לתמיכה בפרויקטים של מדעי הביולוגיה בקהילה לפיתוח דרום אפריקה.
אפרטהייד

פינלנד הייתה תומכת נמרצת בפירוק האפרטהייד בדרום אפריקה.
יחסי סחר

דרום אפריקה מייצאת לפינלנד פירות טריים ויבשים, יין, עיסת נייר, ברזל, פלדה ופחם. דרום אפריקה מייבאת מפינלנד ציוד טלקומוניקציה, נייר, מוצרי לוח ומכונות.
נציגויות דיפלומטיות

פינלנד מחזיקה בדרום אפריקה שגרירות בפרטוריה, קונסוליה כללית ביוהנסבורג ו-2 קונסוליות בקייפטאון ודרבן.
דרום אפריקה מחזיקה בפינלנד שגרירות בהלסינקי.
יחסי יפן–סמואה

| יחסי יפן–סמואה |
| --- | --- |
יפן: סמואה


יפן: סמואה
שטח (בקילומטר רבוע)
377,915: 2,831
אוכלוסייה
123,588,993: 218,343
תמ"ג (במיליוני דולרים)
4,212,945: 934
תמ"ג לנפש (בדולרים)
34,088: 4,278
משטר
מונרכיה חוקתית: דמוקרטיה פרלמנטרית

יחסי יפן–סמואה הם היחסים הדיפלומטיים בין יפן לבין המדינה העצמאית של סמואה. שתי המדינות כוננו יחסים דיפלומטיים רשמיים בשנת 1973, כ-11 שנים לאחר עצמאותה של סמואה.